钦定古今图书集成/历象汇编/历法典/第126卷 > 《新法历书》 > 图
## 钦定古今图书集成/历象汇编/历法典/第126卷 > 《新法历书》 > 图

子午卯酉两线相交于甲甲酉为度以为底以切线之八十二度半为腰置尺递取七度半之底向甲左右作识如甲乙甲丙次取十五度线之底作第二识

如甲丁甲戊每识递加七度半，每识得二刻，则丁点
为午初，戊为未初，馀点如图。　次取甲己线上四十
五度之切线为底，割线之初点为腰，置尺取北极高
馀度。〈顺天府约五十〉之割线为度，从甲向南取辛，辛为心，从
心过乙丁等点作线，为时刻线。又割线上取北极高
度之线。〈顺天府约四十〉“为表长”，即“甲庚”也，表与面为垂线。

立表法：以表位甲为心，任作一圈。次立表，表末为心，又作圈。若两圈相合或平行，则表直矣。

用法四

先有表度，求作日晷，则以表长为底，割线上之北极
高度为腰，置尺。次以极高馀度为腰，取底为度，定日
晷之心。次用元尺于切线上，取每七度半之线如前。

凡言表长，以“垂表” 为主或垂线。

用法五

有立面向正南作日晷，法如前。但以北极高度求晷
心，以北极高之馀度为表，长。

又平晷之子午线，为此之垂线。书时刻，以平晷之卯为此之酉，各反之。